ฉีดยาคุมแล้วเลิกฉีดจะสังเกตุยังไงว่าประจำเดือนจะมาปกติคะประจำเดือนมาล่าสุดวันที่1พค.หมดวันที่10พค.แต่กำหนดฉีดวันที่20ที่ผ่านมาท่าเดือนหน้าประจำเดือนมาจะกลับมาเป้นปกติยังค้ะ
สวัสดีค่ะ หลังการหยุดฉีดยาคุมกำเนิดนั้น ส่วนใหญ่ผู้ใช้มักจะกลับมามีการตกไข่และมีประจำเดือนได้ตามปกติภายในประมาณ 1-3 เดือน บางรายอาจนานกว่านั้นได้เล็กน้อย หากไม่มีความผิดปกติใดๆของมดลูกหรือรังไข่อยู่ สุดท้ายแล้วประจำเดือนก็จะกลับมาเป็นปกติจากที่กล่าวมา เมื่อหยุดฉีดไปในรอบเดือนนี้แล้ว ก็ให้สังเกตประจำเดือนรอบถัดไป นับจากวันที่ 1 พค ไป 22-35 วัน ซึ่งก็มีโอกาสที่ประจำเดือนอาจจะยังไม่กลับมา ถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ